ལོ་ནི་ཁ་རྒྱུན་དུ་ལུང་པ་སྤུ་མེད་ཅེས་འབོད་པའི་སུལ་གྲོང་ཚོའི་ངོས་ནས་བརྗོད་ན།སྔོན་ཆད་ཕྱི་རོལ་ཡུལ་དང་འབྲེལ་ཐག་ཆད་ཅིང་གོ་རྒྱུ་ཚོར་རྒྱུ་མེད་པ་ལྟ་བུའི་རི་སུལ་གྱི་ལུང་ཆུང་དེར་གཏམ་བཟང་གཅིག་རྗེས་གཉིས་མཐུད་ངང་ཁྱབ་པའི་ལོ་ཞིག་རེད།ལོ་དེར་བོད་ལྗོངས་ཚན་རྩལ་མཐུན་ཚོགས་ཀྱིས་རང་སྐྱོང་ལྗོངས་ཀྱི་གྲོང་ཚོར་བཅའ་སྡོད་ལས་དོན་སྤེལ་དགོས་པའི་འབོད་སྐུལ་ལ་བརྡ་ལན་ཞུས་ཏེ།འགོ་ཁྲིད་ལས་བྱེད་པས་སྣེ་ཁྲིད་པའི་ལས་དོན་རུ་ཁག་མངགས་གཏོང་བྱས་ནས།གྲོང་ཚོ་དེའི་རྗེས་ལུས་ཀྱི་རྣམ་པར་ཕྱོགས་ཡོངས་ནས་དབྱེ་ཞིབ་དང་དབུལ་བཅོས་ཕྱུག་འགྱུར་གྱི་ཐབས་ལམ་ཞིག་དངོས་སུ་འཚོལ་འགོ་ཚུགས་པའི་སྐལ་པ་བཟང་པོའི་དུས་ཤིག་སླར་ཡང་ཤར་བ་རེད།ལོ་དེ་ནས་རྩིས་པའི་ད་བར་གྱི་དུས་ཚོད་རིང་གསར་འགོད་པས་སྔ་རྟིང་དུ་སུལ་གྲོང་ཚོ་རྙིང་པ་དང་གསར་པ་གཉིས་པོར་ཐེངས་གྲངས་དྲུག་ཙམ་བསྐྱོད་དེ་གསར་འགྱུར་གཏོང་སྤེལ་བྱེད་པའི་ཞོར་ལ་ད་དུང་གྲོང་ཚོ་ཆུང་ངུ་དེའི་གོང་འཕེལ་དང་བདེ་སྐྱིད་ཀྱི་འཚོ་བ་གསར་པར་རེ་སྒུག་ཆེན་པོ་བྱེད་བཞིན་ཡོད།